Κώστας Κακαρούδης

Ο Κώστας Κακαρούδης (Σέρρες, 2 Μαΐου 1983), είναι Έλληνας καλαθοσφαιριστής. Διαθέτει ύψος 2,04 μέτρα και αγωνίζεται στη θέση του Πάουερ φόργουορντ.

 Σταδιοδρομία 
Ο Κακαρούδης ξεκίνησε το μπάσκετ στην Αστραπή ΗλιούποληςΒλ. στο άρθρο "Στον ΠΑΟΚ ο Κακαρούδης", gazzetta.gr, 17/07/2014 και μετά αγωνίστηκε για τρία χρόνια στη Θεσσαλονίκη με τα χρώματα του Άρη, από το 2000-2003.Kostas Kakaroudis, στατιστικά στην ιστοσελίδα ProBallers.com. Με τους κιτρινόμαυρους την περίοδο 2002-03 έφτασε στον τελικό του Κυπέλλου Ελλάδος,«Κύπελλο Ανδρών 2002-03» , πληροφορίες στον επίσημο ιστότοπο της Ε.Ο.Κ. ενώ την ίδια χρονιά κατέκτησε το EuroCup Challenge.«Aris BSA Thessaloniki», πληροφορίες για το FIBA Europe Champions Cup for Men του 2003, στην επίσημη ιστοσελίδα της FIBA Europe. Επόμενος σταθμός στην καριέρα του ήταν για μία σαιζόν ο Θερμαϊκός και τις επόμενες δύο σαιζόν ο Κ.Α.Ο. Δράμας, που τότε αγωνιζόταν στην Α2 Εθνική, από τον οποίο αποχώρησε το 2006.

Ακολούθησαν πέντε διαδοχικά μονοετή συμβόλαια με ομάδες της ίδιας κατηγορίας και συγκεκριμένα με τον Ιωνικό Λαμίας, την Ε.Κ. Καβάλας, το Ρέθυμνο, την Ολυμπιάδα Πατρών και τους Ικάρους Σερρών. Τη διετία 2011-2013 επέστρεψε στην Α1 Εθνική για λογαριασμό της παλαιότερης ομάδας του, του Κ.Α.Ο. Δράμας.

Το καλοκαίρι του 2013 έλαβε μεταγραφή στην CS Ενερτζία Ροβινάρι, ομάδα Α' Κατηγορίας στη Ρουμανία (Divizia A).«Κακαρούδης: "Ηθελα νέα πρόκληση στην καριέρα μου"» , άρθρο στον ιστότοπο SuperBasket.gr, 10 Ιουλίου 2013.«Αποχαιρέτησε ο Κακαρούδης» , άρθρο στον ιστότοπο Contra.gr, 5 Ιουλίου 2013. Το Μάρτιο η ομάδα επέλεξε τη λύση της συνεργασίας της με τον αθλητή, ο οποίος συγκέντρωσε 9,9 πόντους, 3,6 ριμπάουντ, 1,4 ασίστ, 0,7 κλεψίματα, 0,4 κοψίματα και 1,9 λάθη σε 20 αγώνες (συνολικός χρόνος 23 λεπτά και 21 δευτερόλεπτα).«Ελεύθερος απ' τη Ροβινάρι ο Κακαρούδης», άρθρο στον ιστότοπο Gazzetta.gr, 4 Μαρτίου 2014. Για το υπόλοιπο της αγωνιστικής περιόδου 2013-14 ο Κακαρούδης υπέγραψε συμβόλαιο με τον Κολοσσό Ρόδου.««Κολοσσός» ο Κακαρούδης!» , άρθρο στον ιστότοπο PameSports.gr, 13 Μαρτίου 2014. 

Το καλοκαίρι του 2014 υπέγραψε συμβόλαιο μονοετούς διάρκειας με τον ΠΑΟΚ.Στον ΠΑΟΚ ο Κακαρούδης, gazzetta.gr, 17/07/2014 Τον Γενάρη του 2015, υπέστη ρήξη πρόσθιου χιαστού στην εκτός έδρας αναμέτρηση του ΠΑΟΚ με την Χίμκι στη Μόσχα, και έχασε το υπόλοιπο της σεζόν. Τη σεζόν 2015-16, είχε 4,1 πόντους και 2,8 ριμπάουντ σε 28 παιχνίδια.

Το καλοκαίρι του 2016, υπέγραψε συμβόλαιο με τον Φάρο Κερατσινίου. Στον Φάρο, βοήθησε με την παρουσία του στον προβιβασμό της ομάδας, στην Α1 Κατηγορία.

Στις 2 Αυγούστου 2017, ανακοινώθηκε από τον Ηρακλή Θεσσαλονίκης. Το 2018, ανανέωσε για ακόμα ένα χρόνο το συμβόλαιό του. Το 2019, ανανέωσε ξανά το συμβόλαιό του με την ομάδα. Τη σεζόν 2019-20 αγωνίστηκε μετά από δυο χρόνια παρουσίας στην Α2 Εθνική με τον Ηρακλή, στην Α1 Εθνική Κατηγορία, έχοντας σε 16 αγώνες 3,19 πόντους και 1 ριμπάουντ κατά μέσο όρο. Το καλοκαίρι του 2020, ανακοίνωσε την αποχώρησή του από την ομάδα, μετά από τρία χρόνια παρουσίας.

Στην Α1 Κατηγορία με όλες τις ομάδες της καριέρας του, μέτρησε 120 συμμετοχές και 774 πόντους.

Στις 13 Ιουλίου 2020, συμφώνησε και να παίξει μπάσκετ στην ομάδα της γειτονιάς του, τη Σταυρούπολη Θεσσαλονίκης που αγωνίζεται στην Γ' Εθνική.

 Τίτλοι 
 Άρης Θεσσαλονίκης 
 EuroCup Challenge: (2003)

 Παραπομπές 

 Εξωτερικοί σύνδεσμοι 
  Κώστας Κακαρούδης, στατιστικά στην επίσημη ιστοσελίδα του Ε.Σ.Α.Κ.Ε.
 Kostas Kakaroudis, προφίλ στην επίσημη ιστοσελίδα της FIBA Europe (Europe Champions Cup for Men 2003).
 Kostas Kakaroudis, προφίλ στον ιστότοπο EuroBasket.com. 
 Kostas Kakaroudis, στατιστικά στην ιστοσελίδα ProBallers.com. 
 Kostas Kakaroudis, στατιστικά στην ιστοσελίδα ScoresWay.com. 
 Kakaroudis Kostas 2012 - 2013, βίντεο στο youtube.com


Κατηγορία:Έλληνες καλαθοσφαιριστές
Κατηγορία:Πάουερ φόργουορντ
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ε.Κ. Καβάλας
Κατηγορία:Καλαθοσφαιριστές Ικάρων Σερρών
Κατηγορία:Καλαθοσφαιριστές Ιωνικού Λαμίας
Κατηγορία:Καλαθοσφαιριστές ΚΑΟΔ
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Ολυμπιάδας Πατρών
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Ρεθύμνου
Κατηγορία:Καλαθοσφαιριστές Φάρου Κερατσινίου
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Α2 Εθνικής Ελλάδας
Κατηγορία:Καλαθοσφαιριστές ρουμανικών συλλόγων